SUUR JA VÄIKE ALGUSTÄHT

Nimed

Nimed kirjutatakse läbiva suurtähega:

* isikud ja olendid: *Siim Kallas, Elmo Nüganen, Vanapagan, Richard Lõvisüda;*
* taevakehad, maailmajaod, kohad, linnad, veekogud, ehitised: *Veenus, Jupiter, Kaljukitse tähtkuju, Euroopa, Kreeka, Viljandi, Narva jõgi, Paks Margareeta.*

Nime juurde kuuluv püsiv täiend kirjutatakse suure tähega ja ühendatakse sidekriipsu abil:

*Ida-Euroopa, Lõuna-Aafrika, Tsaari-Venemaa, Kaval-Ants.*

Nimi kirjutatakse suure tähega ka täiendina: *Eesti kroon, Läti laev, Hollandi juust,Soome kelk.*

AGA väikse tähega kirjutatakse kohanimed rahvuskuuluvuse väljendamiseks ja keelenimetustes: *eesti keel, norra rahvakultuur, hispaania kunstnik, taani filosoof.*

* perioodikaväljaanded: *Postimees, Sirp, Maaleht, Eesti Loodus, Eesti Päevaleht*;
* tooted: *keefir Gefilus, Ema sai, limonaad Buratino, Värska, Philips, Ford Focus;*
* asutused, ettevõtted, organisatsioonid*: reklaamifirma Kolm Karu, Kalev, Philips.*

Läbivat suurtähte (s.t ka liigisõnad suurega) kasutatakse vaid üliametlikes tekstides (dokumentides, pitsatitel jmt): *Tartu ülikool, Eesti üliõpilaskondade liit, Eesti vabariik, Eesti kaitsevägi, Vanemuise kontserdimaja, Eesti Näituste sinine paviljon,*

*Euroopa Liit ~ euroliit, Euroopa Komisjon, euro.*

Asutuste allüksuste nimetused kirjutatakse väikese algustähega: *Tartu Ülikooli eesti keele instituut, Naiskodukaitse Tartu ringkonna akadeemilise jaoskonna juhatus, siseministeeriumi rahvastiku toimingute osakond.*

Eesti keel eelistab omastavalist eestäiendit: *Kultase kohvik, Kuku raadio.*

Täiesti väär on om-s käändes nimi pärast liigisõna: *\*kompvekid Teekonna, \*spordiklubi Ringi.*

* ordenid ja autasud: *Vabadusrist, Kuldne Palmioks, Maarjamaa Risti orden;*
* ajaloosündmused esisuurtähega (või väikeste tähtedega): *Jüriöö ülestõus=jüriöö ülestõus, Teine (II) maailmasõda=teine maailmasõda, külm sõda.*

Nimetused

* tänav, vabariik, järv, meri, ookean, jõgi, allee, gümnaasium, jogurt, planeet, linn;
* kuud ja nädalapäevad: *aprill, maikuu, pühapäev;*
* pühad ja tähtpäevad: *jüripäev, mihklipäev, jõulud, võidupüha;*
* üritused: *meistrivõistlused, üldlaulupidu, olümpiamängud, rahvatantsupidu;*
* ametinimetused: *professor, juhataja, direktor, minister, president, kindral;*
* aunimetused: *aasta õpetaja, aasta isa, aasta sportlane, aasta auto;*
* rahvused: *sakslane, inglane, eestlane.*

Pealkirjad

* ilu- ja tarbekirjandusteosed: „*Tõde ja õigus”, luuletus „Elu tuli”, „Eesti entsüklopeedia”, „Inglise-eesti majandusterminite seletussõnastik”.*

Õigusaktide nimetusi saab kirjutada kaht moodi: puhtakujuliste nimetustena, s.t väiketähelistena, või siis (eriti pikemaid, pealkirjalaadseid) pealkirjamalli järgi: *põhiseadus, mitteeluruumide erastamise seadus, kaitseväeteenistuse seadus, „Riigi poolt eraõiguslike juriidiliste isikute asutamise ja nendes osalemise seadus”.*

* filmid: *„Sügisball”, „Klass”, „Sõrmuste isand”;*
* saated, sarjad: *„Tähelaev”, „Kodu keset linna”, „Aktuaalne kaamera”;*
* muusikateosed: *„Mustlase laul”, „Duett viiulile ja klaverile” või Schuberti duett viiulile ja klaverile;*
* kunstiteosed: *„Püha õhtusöömaaeg”, „Russalka”;*
* fotod: *„Sügishommik”, „Lillede pidu”.*

Pealkirja käänamisel tuleb silmas pidada, et soovitatav on käänata pealkirja ees olevat nimetust: *romaanis „Tõde ja õigus”, filmis „Toomas Nipernaadi”.*

Pealkirjalaadseid üritusenimesid võib panna jutumärkidesse: *väliõppus Notsu, Puhh ja Seened ~ väliõppus „Notsu, Puhh ja seened”*. Pealkirjamalli on soovitatav kasutada siis, kui liigisõna eelneb nimele: *ralli „Valged ööd”*; kui liigisõna tuleb nime järel, on soovitatav tavapärane nimemall: *Valgete Ööde ralli*.

EESTI-segadus:

*Eesti aeg, Eesti-aegne ~ eestiaegne, eestimeelne, eestipärane, eestimaine.*

*Eesti-sisene, aga: üle-eestiline* (*parem: üleriigiline, ülemaaline*)*.*

*Eesti kroon, Eesti kaitsevägi, Eesti sõdur* (*Eesti kaitseväe sõdur*)*, eesti sõdur* (*eesti rahvusest*)*.*

*Mandri-Eesti, aga: mandrieestlane; Välis-Eesti, väliseestlane; Kodu-Eesti, kodueestlane.*

*Muinas-Eesti, muinaseestlane* (*aga: nüüdis-Eesti*)*.*